ΓΡΑΠΤΗ ΕΡΩΤΗΣΗ E-1080/01

υποβολή: Bart Staes (Verts/ALE) προς το Συμβούλιο

(9 Απριλίου 2001)

Θέμα: Χρονοβόρες διαδικασίες συνδιαλλαγής για (οδικά) ατυχήματα στην Ελβετία

Την Παρασκευή 16 Φεβρουαρίου, η Σουηδική προεδρία της ΕΕ διεξήγαγε συνομιλίες με τον πρόεδρο της Ελβετίας με θέμα το δικαίωμα σε ταχείες και ορθές αποζημιώσεις για τους ευρωπαίους, θύματα οδικών ατυχημάτων στην Ελβετία. Η πρωτοβουλία αυτή περιλαμβάνεται στην αναζήτηση λύσης για τις χρονοβόρες απαιτήσεις αποζημίωσης κοινοτικών θυμάτων και ελβετικών ασφαλιστικών εταιρειών διότι η τέταρτη οδηγία για τις ασφάλειες αυτοκινήτων οχημάτων δεν προσφέρει σχετικώς καμία λύση.

Τα κενά στην ελβετική νομοθεσία δίδουν την ευκαιρία στις ασφαλιστικές εταιρείες να επιμηκύνουν για πολύ μακρό διάστημα την έγκριση αποζημιώσεων που απορρέουν από την αστική ευθύνη. Αυτό το ζήτημα νομικής αβεβαιότητας πλήττει και τουςπηκόους της ΕΕ όταν έχουνποστεί (οδικά) ατυχήματα στην Ελβετία διότι βρίσκονται αντιμέτωποι με νομικές διαδικασίες χωρίς προοπτική αποζημιώσεως εντός λογικού διαστήματος. Ένα από τα θύματα είναιπήκοος της βελγικής ομοσπονδίας ο οποίος ήδη επί σειρά ετών αναμένει γρήγορη, δίκαια και ορθή αποζημίωση.

Σχετικά με τον φάκελο αυτό έχουν ήδη τεθεί ερωτήσεις στην Επιτροπή, το Συμβούλιο και τον βέλγο Υπουργό Εξωτερικών κ. Michel. Σε απάντηση ως προς το πρώτο ερώτημα, το Συμβούλιο ανακοίνωσε ότι τα Θεσμικά Όργανα της ΕΕ (γνώριζαν) γνωρίζουν το πρόβλημα των μακροχρόνιων διαδικασιών συνδιαλλαγής σε περίπτωση οδικών ατυχημάτων σε τρίτες χώρες και (ήταν) είναι διατεθειμένα να επιλύσουν το πρόβλημα με την πρόταση για την τέταρτη οδηγία περί ασφαλίσεως αυτοκινήτων οχημάτων. Η τέταρτη οδηγία όμως δεν προσφέρει καμία λύση για τις εκκρεμούσες ακόμα διαδικασίες συνδιαλλαγής.

1. Σε ποια αποτελέσματα και/ή συμφωνίες οδήγησε η συνάντηση με τον ελβετό πρόεδρο;

2. Πρόκειται κατά τη γνώμη του Συμβουλίου εντός συντόμου χρόνου να εξευρεθεί ταχεία, ορθή και δίκαια λύση για τα θύματα των εκκρεμουσών ακόμα χρονοβόρων διαδικασιών διευθέτησης των διαφορών σε περίπτωση οδικών ατυχημάτων στην Ελβετία; Εάν όχι, ποια συμπληρωματικά μέτρα θα λάβει το Συμβούλιο ούτως ώστε εντός συντόμου χρόνου να εξευρεθεί ταχεία, ορθή και δίκαιη λύση για τα θύματα των εκκρεμουσών ακόμα χρονοβόρων διαδικασιών διευθέτησης των διαφορών σε περίπτωση οδικών ατυχημάτων στην Ελβετία;

Απάντηση

(27 Σεπτεμβρίου 2001)

Η τέταρτη οδηγία ασφάλισης αυτοκινήτων(1), για την οποία γίνεται λόγος στη γραπτή ερώτηση και τις απαντήσεις του Συμβουλίου σε προηγούμενες ερωτήσεις σχετικά με τις διαδικασίες επίλυσης των διαφορών μετά από οδικά ατυχήματα, η οποία εκδόθηκε από το Ευρωπαϊκό Κοινοβούλιο και το Συμβούλιο το 2000, αποσκοπεί στη συντόμευση και την απλοποίηση των διαδικασιών διευθέτησης των διαφορών μετά από οδικά ατυχήματα διεθνικού χαρακτήρα στο βαθμό που προβλέπονται στην οδηγία.

Η τέταρτη οδηγία ασφάλισης αυτοκινήτων εφαρμόζεται σε κάποιο βαθμό στις διαδικασίες επίλυσης των θεμάτων μετά από οδικά ατυχήματα στην Ελβετία, δεδομένου ότι η οδηγία εφαρμόζεται και στους ζημιωθέντες που κατοικούν σε κράτος μέλος της Κοινότητας και δικαιούνται αποζημίωση για απώλειες ή ζημίες πουπέστησαν μετά από οδικό ατύχημα σε τρίτες χώρες των οποίων το εθνικό γραφείο ασφαλίσεως, όπως ορίζεται στο άρθρο 1, παρ. 3 της οδηγίας 72/166/ΕΟΚ, συμμετέχει στο σύστημα της πράσινης κάρτας οσάκις τα ατυχήματα αυτά προκαλούνται από τη χρήση οχημάτων που είναι ασφαλισμένα και συνήθως σταθμεύουν σε κράτος μέλος.

Ωστόσο, τα ατυχήματα που συμβαίνουν στην Ελβετία και στα οποία εμπλέκονται για παράδειγμα οχήματα ασφαλισμένα στην Ελβετία και οχήματα ασφαλισμένα σε κοινοτικό κράτος μέλος δεν εμπίπτουν στο πεδίο εφαρμογής της εν λόγω οδηγίας. Η Κοινότητα και η Ελβετία θα πρέπει να διαπραγματευθούν τη βελτίωση των διαδικασιών επίλυσης των διαφορών στις περιπτώσεις αυτές.

Δεδομένου ότι το θέμα αυτό εμπίπτει στην κοινοτική αρμοδιότητα, η πρωτοβουλία για τις διαπραγματεύσεις αυτές πρέπει να αναληφθεί από την Επιτροπήπό τη μορφή σύστασης, όπως προβλέπεται στο άρθρο 300 της Συνθήκης. Το Συμβούλιο δεν έχει λάβει παρόμοια σύσταση.

Το περιεχόμενο των συζητήσεων, οι οποίες κατά τον αξιότιμο βουλευτή πραγματοποιήθηκαν μεταξύ της Προεδρίας και του Προέδρου της Ελβετίας στις 16 Φεβρουαρίου, δεν έχει αναφερθεί στο Συμβούλιο.

(1) Πρόταση οδηγίας του Ευρωπαϊκού Κοινοβουλίου και του Συμβουλίου της 16ης Μαΐου 2000 για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης της προκύπτουσας από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 88/357/ΕΟΚ (τέταρτη οδηγία ασφάλισης αυτοκινήτων).